
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanței de urgenta a Guvernului nr.58/2018 pentru modificarea Ordonanței de urgenta a Guvernului nr.8/2017 privind lansarea în cadrul Ministerului pentru Mediul de Afaceri, Comerț și Antreprenoriat a Programului de susținere a internaționalizării operatorilor economici români, cu finanțare de la bugetul de stat, pentru perioada 2017-2020, trimis cu adresa nr. PLx.517/2018, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	VICEPREŞEDINTE,

Iuliu NOSA

RAPORT
asupra 
proiectului de Lege privind aprobarea Ordonanței de urgenta a Guvernului nr.58/2018 pentru modificarea Ordonanței de urgenta a Guvernului nr.8/2017 privind lansarea în cadrul Ministerului pentru Mediul de Afaceri, Comerț și Antreprenoriat a Programului de susținere a internaționalizării operatorilor economici români, cu finanțare de la bugetul de stat, pentru perioada 2017-2020
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanței de urgenta a Guvernului nr.58/2018 pentru modificarea Ordonanței de urgenta a Guvernului nr.8/2017 privind lansarea în cadrul Ministerului pentru Mediul de Afaceri, Comerț și Antreprenoriat a Programului de susținere a internaționalizării operatorilor economici români, cu finanțare de la bugetul de stat, pentru perioada 2017-2020.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege  în ședința din 17 octombrie 2018.

La dezbaterea proiectului de lege s-au avut în vedere avizele favorabile ale Comisiei pentru industrii și servicii, Comisiei pentru politică economică, reformă și privatizare, Comisiei juridice, de disciplină și imunități și avizul favorabil al Consiliului Legislativ.

Proiectul de lege supus dezbaterii are ca obiect de reglementare crearea cadrului legislativ clar, stabil, predictibil și coerent, precum și o mai bună corelare a acestuia și a legislației subsecvente ce urmează a se elabora. 
Prin program se finanțează, prin alocație financiară nerambursabilă, atât participării ale operatorilor economici români la târguri și expoziții cu caracter internațional organizate în statele membre ale Uniunii Europene și în țările terțe, cu stand de prezentare a produselor/serviciilor cât și misiuni economice.

 Alocația financiară nerambursabilă va fi de tip forfetar, stabilită prin ordin al ministrului pentru mediul de afaceri, comerț și antreprenoriat, în limita bugetului anual alocat ministerului
Astfel, se facilitează accesul pe piețele externe a producătorilor autohtoni, promovarea produselor și serviciilor IMM-urilor pe piețele externe, creșterea exporturilor de servicii și produse românești, extinderea domeniului de aplicare a Programului, valorificarea și promovarea produselor cercetării științifice. 

În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege menţionat mai sus, în şedinţa din data de 11 decembrie 2018.

La lucrările Comisiei și-au înregistrat prezența un număr de 25 deputați, din totalul de 25 de membri.
La dezbaterea acestui proiect de lege au participat, în calitate de invitați, reprezentanți ai Ministerului pentru Mediul de Afaceri, Comerț și Antreprenoriat.
În urma examinării proiectului de lege şi a opiniilor exprimate, deputații prezenți la lucrări, au hotărât cu majoritate de voturi, să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanței de urgenta a Guvernului nr.58/2018 pentru modificarea Ordonanței de urgenta a Guvernului nr.8/2017 privind lansarea în cadrul Ministerului pentru Mediul de Afaceri, Comerț și Antreprenoriat a Programului de susținere a internaționalizării operatorilor economici români, cu finanțare de la bugetul de stat, pentru perioada 2017-2020, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

Iuliu NOSA
	SECRETAR,

Marilen – Gabriel PIRTEA


Şef serviciu

Giorgiana Ene

Expert parlamentar

 Cristina Dicu
